Kúpna zmluva č. 19/2018

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

medzi zmluvnými stranami:

**KUPUJÚCI:** Gymnázium a ZŠ Sándora Máraiho s vyučovacím jazykom maďarským

Sídlo : Kuzmányho 6, 04174 Košice

Štatutárny orgán: Mgr. Eva Csurkó – riaditeľka školy

IČO : 00 161 004

DIČ: 20 20 762 392

Bankové spojenie : VÚB , a. s.

Číslo účtu : SK 12 8180 0000 0070 0018 7225

Telefón/ fax : 0911 011 904

Email: csurko@maraigimi.sk , chovanova@maraigimi.sk

 (ďalej iba **„Kupujúci“** na strane jednej)

**PREDÁVAJÚCI**: PECE , spol. s r. o.

Sídlo: Nábrežná 07, Očová

Štatutárny orgán: Pavlovský Milan

Právna forma: spol. s ručením obmedzeným

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

 (ďalej len **„Predávajúci“** na strane druhej a spolu s Kupujúcim ďalej len „**zmluvné strany**“)

**Čl. I Preambula**

Táto zmluva je uzavretá na základe verejného obstarávania, ktoré uskutočnil Kupujúci, podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) ,

 **Čl. II Predmet zmluvy**

1. Predmetom tejto zmluvy je kúpa **1 ks** **Hrnčiarsky kruh a 1 ks Vypaľovacia pec s príslušenstvom**, podľa špecifikácie predmetu zmluvy, ktorá tvorí Prílohu č. 1 tejto zmluvy.
2. Predávajúci sa zaväzuje dodať predmet zmluvy podľa prílohy č.1 tejto zmluvy v predpísanom množstve a podľa požadovanej špecifikácie a v štandardnej kvalite zodpovedajúcej všetkým technickým normám SR. Kupujúci sa zaväzuje tento tovar prevziať a zaplatiť zaň dohodnutú cenu podľa článku IV. Kupujúci sa zaväzuje spolupôsobiť s predávajúcim.
3. Lehota dodania tovaru je: najneskôr do 30.12.2018 .
4. Adresa dodania predmetu zmluvy je: Gymnázium a ZŠ Sándora Máraiho s vyučovacím jazykom maďarským, Kuzmányho 6, 04174 Košice, keramická dielňa.
5. Spolu s dodaním predmetu zmluvy budú kupujúcemu odovzdané nasledovné doklady:
* daňový doklad
* záručný list
* dodací list alebo preberací protokol. Pri prevzatí predmetu podpíšu zmluvné strany prostredníctvom svojich poverených zástupcov dodacie listy alebo preberacie protokoly, ktoré budú prílohou daňového dokladu.
1. Odovzdanie bude vykonané povereným zástupcom predávajúceho a prevzatie zástupcom kupujúceho, v mieste dodania po dohode.
2. Predmet zmluvy uvedený v čl. II. Tejto zmluvy je splnený jeho prevzatím a podpísaním dodacieho listu alebo preberajúceho protokolu zástupcom kupujúceho. Na dodacom liste alebo preberacom protokole je predávajúci povinný uviesť výrobné číslo dodávaného tovaru a jeho jednotkovú cenu.
3. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v bode 5.
4. Predávajúci vyhlasuje, že predmet zmluvy dodávaný v rámci tejto zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, tovar je nový, prvotriedneho vyhotovenia a z prvotriednych materiálov.

 **Čl. III Kúpna cena**

1. Kúpna cena za predmet zmluvy je stanovená na základe výsledku výzvy na predkladanie cenových ponúk na zákazku s nízkou hodnotou zo dňa 26.11.2018. Cena zahrňuje dopravu, dodávku, zariadení , dokumentáciu.
2. Cena za predmet zmluvy vrátane príslušenstva v EUR za 2 ks je: 2 770,00 EUR s DPH

Celková cena dodávky bez DPH: 2 770,00 EUR

20 % DPH 554,00 EUR

Spolu cena s DPH: 3 324,00 EUR

Slovom: tritisíctristodvadsaťštyri EUR

1. Dohodnutá kúpna cena je stanovená ako cena v čase podpisu tejto zmluvy.
2. Kúpna cena je splatná na základe daňového dokladu (faktúry) predávajúceho, ktorá bude kupujúcemu odovzdaná súčasne s predmetom zmluvy. Faktúry musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol. Lehota splatnosti faktúry je 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

**Č. IV Možnosť odmietnuť prebratie predmetu zmluvy**

1. Kupujúci si vyhradzuje právo odmietnuť prevziať predmet zmluvy z dôvodu nedodržania akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak.

 **Čl. V Práva a povinnosti zmluvných strán**

**Predávajúci je povinný:**

1. Dodať predmet zmluvy kupujúcemu riadne a včas, v požadovanom rozsahu a množstve, v bezchybnom stave a dohodnutej kvalite na základe dohody, čo potvrdí preberacím protokolom alebo podpísaním dodacieho listu.
2. Predmet zmluvy zabaliť alebo vybaviť na prepravu spôsobom, ktorý je obvyklý pre takýto tovar v obchodnom styku na jeho uschovanie a ochranu.

**Kupujúci je povinný:**

1. Zaplatiť za tovar kúpnu cenu a prevziať tovar v súlade s touto zmluvou.

**Čl. VI Záručná doba**

1. Záručná doba je dohodnutá na 24 mesiacov a začína plynúť odo dňa, kedy kupujúci tovar podľa odovzdávacieho a preberacieho protokolu prevzal od predávajúceho aj s príslušnými dokladmi.
2. Záručná doba neplynie po dobu, počas ktorej sú na zakúpenom tovare v rámci záručnej opravy odstraňované vady, za ktoré zodpovedá predávajúci a kupujúci nemôže tovar používať.
3. Všetky záručné opravy a odstraňované vady budú realizované na náklady predajcu vrátane nákladov na dopravu.
4. Nároky vyplývajúce zo záruky nie je možné uplatňovať v tých prípadoch, ak kupujúci preukázateľne nedodržal návod na obsluhu.

**Čl. VII Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025% z ceny nedodaného predmetu zmluvy za každý aj začatý deň omeškania s plnením predmetu zmluvy. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.
2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025% z fakturovanej čiastky za každý deň omeškania so zaplatením.

**Čl. VIII Zánik zmluvy**

1. V prípade omeškania predávajúceho s dodávkou predmetu kúpy o viac ako 30 dní si kupujúci vyhradzuje právo od zmluvy okamžite odstúpiť.
2. Pri podstatnom porušení povinností vyplývajúcich z tejto zmluvy môže oprávnená strana okamžite písomne od zmluvy odstúpiť a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli, že za podstatné porušenie zmluvných povinností budú považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť zmluvnej strany je vylúčená v prípade zásahu vyššej moci alebo rozhodnutia orgánu štátnej správy Slovenskej republiky.
3. Zmluvu je možné zrušiť dohodou zmluvných strán.

**Čl. IX Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
3. Táto zmluva je vyhotovená v dvoch vyhotoveniach, z ktorých každé má platnosť originálu. Každá zmluvná strana dostane jedno vyhotovenie tejto zmluvy.
4. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
5. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na portály [www.ksk.eranet.sk](http://www.ksk.eranet.sk) , [www.maraigimi.sk](http://www.maraigimi.sk) .

V Košiciach, dňa 13.12.2018 V Košiciach, dňa 13.12.2018

Kupujúci : Mgr. Eva CSURKÓ Predávajúci: Pavlovský Milan

 riaditeľka školy konateľ spoločnosti